Nomdedéu: "Confieu en mi, jo confie en vosaltres": "LA LLIÇÓ ANDALUSA" - Levante-EMV -12-01-19\nHe titulat en singular però potser caldria fer-ho en plural perquè el que ha passat a Andalusia ens n'ha deixat unes quantes de lliçons. La primera l'evidència de què el PSOE sol no és capaç de canviar el model productiu, ni de fer grans transformacions socials malgrat haver governat ininterrompudament durant tres dècades i mitja. Fins i tot malgrat l'esforç inversor de l'estat a eixe territori, amb el primer AVE espanyol, que va servir més per a deslocalitzar empreses andaluses camí a Madrid, que no pas per al contrari. O malgrat les multimilionàries inversions de l'Expo que no van saber capitalitzar. I això segurament és així, perquè el PSOE ha perdut en gran part, i especialment a Andalusia, la pulsió transformadora, acomodant-se i conformant-se amb la gestió. Gestió plena de dubtes judicials allà. I perillosament clientelista.\nMolta gent es preguntava que anava a passar ara a Andalusia, jo era partidari de preguntar-me si haguérem arribat a esta situació si el PSOE no hagués menystingut un acord d'esquerres a favor de pactar amb Ciudadanos, que en quant ha tingut ocasió li ha fet el salt. Alguns fan responsable d'això a Susana Díaz, de qui diuen representa la part menys progressista del PSOE, però és que Pedro Sánchez acaba de dir que vol representar l'espai liberal. Segona lliçó que tampoc no semblen haver entés. Botànic en castellà es diria Botánico. No és tan difícil d’entendre.  I  Adelante Andalucia també hauria d’assumir responsabilitats. En tots els sentits ho dic.\nUna altra lliçó és que el PP menteix més que alena i alena més que un porc. S'ha passat anys dient que ha de governar la llista més votada, parlant d'aliança de perdedors, de tripartits ruïnosos... Ara ja no cal que els hi recordem com arribà al poder Zaplana o Rita Barberà, només cal mirar Andalusia. Canvien de discurs quan els convé. Ho deia l'altre dia Xavier Albiol: «Andalusia és un cas excepcional. I Catalunya si haguérem sumat, també seria un cas excepcional», és a dir, la norma és bona quan guanyen ells, quan perden però poden pactar amb altres, és una excepció.\nTambé hem aprés coses de Ciudadanos. Concretament sobre el seu cinisme. Mentre a casa nostra ens acusa de no sé quina mena de relació onírica amb les forces del mal (per a ells el mal és tot el que tinga pronoms febles), ells directament pacten amb l'extrema dreta. I ho fan de forma tan covarda que ho justifiquen dient que no són ells, que és el PP... Obviant que ells pacten amb el PP. I això de l'extrema dreta és com les malalties de transmissió sexual. Quan tens relacions amb una persona, les tens amb ella i amb totes les seues exparelles. És com allò de l'acudit. «Mari, que m'han dit, que el teu xiqüelo és gai?», i la Senyora Maria contesta: «No, no. Ell no. El gai és el seu marit».\nTambé l'extrema dreta eqüestre ens ha deixat una lliçó. Les immorals exigències que plantegen per a pactar, no són més que una fanfarronada per obligar a la resta de la dreta a assumir una part del seu missatge. Cosa que fan sense cap problema, perquè en realitat, està dins el seu propi ADN. No oblidem que VOX no és més que una excrescència del PP. El pus d'un malalt greu. Una infecció que creix i devora l'organisme. Una fascitis necrosant. (Fascitis ve de fàscia, que és una estructura de teixit connectiu molt resistent que s'estén per tot el cos com una xarxa tridimensional; i que explica bé la relació entre tots dos partits. Tot i que no desprecie la feliç coincidència fonètico-etimològica, que puga fer pensar que «fascitis», ve de l'italià «fascio», que traduiríem com feixisme.)\nEn definitiva, estes i algunes altres lliçons, que convindria tinguérem presents de cara a maig, ací al país. Els acords del PSOE amb Ciudadanos, són una passarel·la per arribar a acords de Ciudadanos amb VOX, fent sandvitx amb un PP desesperat per tocar poder. L’única cosa que els manté vius, i que els hi dóna vida. Tothom hauríem de passar unes horetes a la cadira de pensar.\nSiguem rigorosos, per favor. Zaplana no arribà al poder (alcaldia de Benidorm) fent una coalició de perdedors, sinó que directament va comprar una tràsnsfuga del PSOE, la famosa Maruja. Tota una lliçó de democràcia.\ndilluns, de gener 21, 2019 7:51:00 p. m.\nSóc rigorós. Parle de la Generalitat. PP 42. PSOE 32. IU 10. Empat. UV 5 i així es trencà l'empat.\ndissabte, de març 09, 2019 9:15:00 p. m.


Casa amb jardí en venda a Cabrils\nBonica casa amb ampli jardí i piscina.\n545.000€ Compra | No disponible\nEstupenda casa unifamiliar en venda a Cabrils, de 198m construïts en parcel.la de 1000m, amb bonic jardí i piscina. La casa està distribuïda en 2 plantes. A la planta principal trobem saló menjador en dos ambients, cuina office recentment reformada, 1 habitació, bany complet i garatge per a 2 cotxe s. enplanta 1a, 3 habitacions, una d'elles suite i un altre bany complet, hi ha una zona oberta on actualment està ubicat el despatx. La casa té gas ciutat i unes boniques vistes.\nEs ven amb mobles i elestrodomésticos.


abril, 2012 | L'Accent - Informació i comunicació popular dels Països Catalans - Part 2\nEntre el seguit d’actes que han servit per commemorar els tres anys de vida del Casal Popular d’Atzeneta, una població d’uns 1400 habitants de la comarca de l’Alt Maestrat, cal destacar-ne un en concret per la càrrega simbòlica i el reflex que suposa de totes les iniciatives que des d’aquest\nAquest diumenge 22 d’abril tindrà lloc la primera volta de les eleccions presidencials franceses. Quinze dies més tard, el 6 de maig, la segona volta donarà un guanyador definitiu, que tindrà l’oportunitat de dominar el parlament si aconsegueix imposar els candidats del seu partit en les eleccions legislatives previstes pel\nFa un any l’Ateneu de Montcada, a l’Horta Nord, van organitzar una fira, i entre les entitats convidades estava la de Ca Bassot, de Burjassot. Aquest col·lectiu va penjar una senyera en la taula on havia col·locat el material. Aviat, però, alguns companys de Montcada van convidar-los a llevar-la, mentre\nAmb el mateix títol de l’article i com a clam en contra de l’especulació urbanística a uns dels litorals verges de Mallorca, fa més de trenta anys s’aixecava un moviment de repulsa en contra de la destrucció d’uns espais més idíl·lics de la nostra roqueta. Manifestacions, concentracions, recollides de signatures,\nBenvolgut Sr. Puig, L’atur juvenil més alt des de la democràcia. Milers de famílies al límit de l’exclusió social. Banquers que es folren, polítics que saquegen les arques públiques en connivència total amb els lobbies econòmics imperants. Les desigualtats econòmiques i socials creixent a un ritme vertiginós. Una crisi que\nSegons ha pogut saber avui l’Accent, el departament d’Interior està fent esforços per posar en marxa aquesta propera setmana el web on penjarà fotografies de persones a qui els Mossos acusin de prendre part en incidents, de manera que les persones que vulguin col·laborar amb la policia ho puguin fer\nLa Candidatura d’Unitat Popular vol desemmascarar els interessos privats que s’amaguen darrere el negoci sanitari i el desmantellament de la sanitat pública. La formació critica que diversos dirigents d’institucions sanitàries públiques del Principat també han estat al capdavant d’empreses privades que s’han vist afavorides per les retallades de la sanitat\nAquest dijous dia 19 d’abril agents dels mossos d’esquadra han detingut almenys 4 persones a Barcelona i 2 a Tarragona. En quatre dels casos es tracta de coneguts activistes socials. Les detencions a Barcelona han estat dues al barri de Sants, una a Sant Andreu i l’altra encara no se’n


Un bebé fill de reclusos rebrà hui el Baptisme en la presó de Picassent i tres interns la Confirmació en la festa de la Mare de Déu de la Mercé – RiberaTV\nMonsenyor Ros i els capellans oficiaran misses en el centre penitenciari en honor a la patrona\nEl centre penitenciari “Antonio Asunción” de Picassent acull aquest dilluns, 24 de setembre, la celebració de misses amb motiu de la festivitat de la Verge de la Mercè, patrona dels reclusos, voluntaris i funcionaris de presons, amb la presència del bisbe auxiliar monsenyor Arturo Ros, en les quals s’administrarà el sagrament del Baptisme a un bebè nascut en el mòdul de mares i el de la Confirmació a tres interns.\nLes misses seran oficiades per monsenyor Arturo Ros en la Unitat de Compliment, en les quals se celebraran les tres Confirmacions, i pels capellans de la presó, també en les Unitats d’Infermeria i de Preventius, “on se celebrarà el bateig d’un bebè nascut a la presó, fill de dos interns”, han indicat fonts del Secretariat Diocesà de Pastoral Penitenciària del Arzobispado (SEPVAL).\nQuant a les Confirmacions, “s’administrarà el sagrament a un espanyol, un argentí i un colombià que han seguit un itinerari de formació durant dos anys, seran presentats pel seu monitora de formació, que és voluntària de Pastoral Penitenciària, amb el seguiment del capellà i que estan apadrinats per altres interns”, han afegit.\nIgualment, durant les tres setmanes prèvies han sigut impartides catequesis sobre la advocación de la Verge de la Mercè per a tots aquells reclusos interessats com a preparació a la festivitat.\nAmb motiu de la festivitat de la Verge de la Mercè, el centre penitenciari ha organitzat nombrosos actes durant tota la setmana, com a activitats per als interns i un acte institucional, en els quals també participaran voluntaris i capellans de la Pastoral Penitenciària. A més, parròquies i comunitats religioses de la diòcesi de València celebraran aquest dilluns oracions per les persones preses.\nUn bebé fill de reclusos rebrà hui el Baptisme en la presó de Picassent i tres interns la Confirmació en la festa de la Mare de Déu de la Mercé added by Ribera Televisió on 24 Setembre, 2018


El País de Mandorcórovi: 2013\nLA TELEVISIÓ (IM)POSSIBLE\nHe volgut deixar passar unes setmanes, aproximadament un mes, abans de parlar del tema estrella d'aquesta tardor: el tancament de RTVV. Pensava que el pas dels dies faria que el sentiment de menyspreu que tinc envers els gestors i colpistes fos menor, però no ha estat així. Què hi farem?\nHe recollit diverses opinions del meu entorn i trobem postures ben diferents. Hi ha gent que considera que ja era hora que tancaren Canal 9 perquè no es pot malbaratar els diners d'aquesta manera. També hi ha persones que afirmen no mirar-la mai i que els importa ben poc si la tanquen o no. Altres miràvem només els reportatges de Punt Dos i les partides de pilota (esport que no entenc...però m'interessa molt).\nLa cosa va anar fent-se més gran amb les intervencions dels treballadors de l'ens i la seva revolta de darrera hora. Què hauriem fet si ens hagués tocat viure aquesta tragèdia des de dins? Ningú es pensava que realment ho farien, que amb tota la impunitat del món, crearien una nova legislació i se carregarien el dret públic de tenir informació en la pròpia llengua.\nDoncs si, ho van fer i amb el cadàver encara calent es passegen per tot el territori dient que era insostenible, que no es podia fer una altra cosa o que les lleis del mercat són així. El mateix partit que saqueja una televisió pública, diu que el destí era inevitable. La 'caradura' d'aquesta gent no té límits.\nPublicat per BEN a 6:34 p. m. Cap comentari:\nUNA CIUTAT SENSE MUR\nCap de setmana 'express' a Berlín per fer una reunió Erasmus amb els companys alemanys, finesos i un 'outsider' de Cincinnati. Sempre és una alegria retrobar-los i preguntar per les seves vides llunyanes, els xiquets, la feina i els plans futurs.\nDissabte fou un dia plujós i el tour caminant pel centre ens va portar a l'illa dels museus a la vora del Spree, el Reichstag, la Porta de Brandenburg, el passeig Unter den Linden i el Check Point Charlie. El mur el vam veure com una realitat molt llunyana en el temps que s'ha encarregat de construir una ciutat moderna i molt dinàmica.\nDiumenge ja vam tornar en diàspora controlada cap als aeroports amb la promesa de tornar a reunir-nos ben prompte. També es troba a faltar, de tant en tant, els habitants de la 'House of happiness' de Toynbee Hall a Commercial Street.\nPublicat per BEN a 6:49 p. m. Cap comentari:\nTHE WESSIO'S TRIP\nDissabte 19 vam sortir junt amb el mag de l'Artejuela i el Turc del Clot en direcció a Puigcerdà. Vam fer cap a una estació d'esquí nòrdic anomenada Guils-Fontanera per fer una ruta fins a l'Estany de Malniu i el seu refugi que formen part de la Ruta dels Estanys Amagats de la Cerdanya.\nA la tarda ens vam endinsar dins la Catalunya Nord i vam arribar a Fontpedrosa, un barranc on corria un rierol al costat d'una cascada d'aigua calenta amb olor a sofre. El paratge era espectacular i ens vam aclarir a montar la tenda i tot. Unes albaes i un flabiol sonaven entre la frescoreta de la nit.\nL'endemà, vam seguir la ruta per Vilafranca i Prada de Conflent, deixant a la dreta el majestuós Canigó. Va semblar com si la muntanya màgica ens digués: 'Ei, no marxeu massa lluny, us estic esperant'. Potser en una propera ocasió, possiblement a la primavera.\nPublicat per BEN a 6:43 p. m. 2 comentaris:\nDurant més de dos anys un llibre m´ha torturat, castigat i finalment he aconseguit fer-me amb ell. Aquesta obra és: 'Les Benignes' de Jonathan Littell.\nEs tracta d'un viatge al lloc més profund, vil i escabrós de la naturalesa humana. Conta la història d'un SS a la Segona Guerra Mundial, el seu periple per mitja Europa i el seu descens als inferns. La seua bogeria no té límits i mostra una visió crua de les barbaritats comeses en un període molt concret del segle passat.\nLa descripció minuciosa dels camps de concentració, de les fosses comunes o del setge terrible de Stalingrad, suposa un repte difícil a l'hora de llegir. Moltes voltes ha calgut deixar reposar la lectura durant mesos per poder pair el patiment que emergeix de les seues pàgines.\nPublicat per BEN a 6:33 p. m. Cap comentari:\nQUI VULGA JUGAR QUE S'AGAFE DE LA MÀ\nQuina gran jornada el passat 11 de setembre. Vam eixir tard de Barna en direcció sud, plovia i no estava gens clar quin oratge ens trobaríem al tram 186 de la Via Catalana. Als ponts de l'autopista la gent feia volar banderes i els conductors tocaven el clàxon per respondre a una alegria comuna i compartida.\nA les dues vam arribar a Cambrils per visitar els vells amics i l'Ivet que és una nena molt simpàtica. El dinar d'arròs amb xirles de termomix ens va donar forces per arribar a la Riera d'Alforja, entre Riudoms i Montbrió del Camp, abans de les quatre que era l'hora marcada per l'organització.\nSempre amb l'orella posada en el que passava a Vinaròs, ens vam agafar de les mans perquè pensem que són molt més fortes que les armes i res no ens farà canviar aquest pensament. Vam cloure una diada per al record atrapats en un embós monumental a Torredembarra, però ja no importava res....ho havíem aconseguit!!!\nPublicat per BEN a 3:09 p. m. Cap comentari:\nSanta Eulària des Riu, Sant Carles de Peralta, Sant Joan de Labritja, Santa Gertrudis de Fruitera, Sant Miquel de Balansat, Sant Mateu d'Albarca, Santa Agnès de Corona, Sant Antoni de Portmany, Sant Josep de Sa Talaia, Sant Jordi de Ses Salines. Definitivament, Eivissa és l'illa dels Sants.\nQuatre dies visitant els seus raconets i turons ha estat poc per retrobar-la 19 anys després. Una de les instantànies més buscades aquesta d'Es Vedrà al costat oest davant Cala d'Hort i del Comte.\nEl darrer dia, navegació cap a Formentera, fou el torn del Cap de Barbaria i la platja de Ses Illetes. Bon lloc per visitar-lo amb tranquil.litat i sense pressa.\nPublicat per BEN a 5:01 p. m. Cap comentari:\nJa feia temps que portava imaginant com seria el poble, el carrer, la casa i la visió de la Serra del Benicadell. Només arribar em va sobtar que Otos és menut, però no tant com esperava. També el pensava més arramblat a la muntanya, més feréstec i aïllat. La galvana de juliol era contundent i amb els acompanyants d'Alacant i l'Olleria buscàvem l'ombra i descans d'un oasi particular.\nL'entrada em recordà a les cases enormes i antigues del barri de Sant Vicent. La terrassa posterior dóna joc a moltes activitats com: presentacions de llibres, concerts i lectures de poesia a les nits d'estiu. Tot l'espai sempre ple d'estris per treballar la terra. Una fideuà entre amics és la millor opció per celebrar que l'any vinent al sud serem més gent.\nPublicat per BEN a 2:45 p. m. Cap comentari:\nCLARA ANDRÉS I ORXATA\nBona segona setmana de juliol a la ciutat. Dijous 11 vam tindre la sort de veure a Clara Andrés al jardí de la Universitat de Barcelona. Mira que és difícil trobar un concert de la cantautora d'Oliva. Asseguts al terra, en un ambient relaxat i sense pressa. Llàstima de no poder quedar-me fins l'acabament de l'espectacle.\nDissabte 13 fou el torn d'Orxata Sound System a les Festes del Poble Sec. Tota la Plaça del Sortidor plena a vessar i quan preguntaves si algú coneixia al grup valencià que tocaria després del DJ que sonava tan bé, la majoria feien una expressió de no saber de que anava la cosa. Segur que més tard ja havien canviat d'opinió.\nPublicat per BEN a 8:38 a. m. Cap comentari:\nUs presente una gent que conec des de fa un parell de mesos. Uns xiquets/es que treballen tots els divendres del món per millorar, tractar els altres com a veïns i formar-se com a persones. Estic parlant dels alumnes del reforç de Bona Voluntat en Acció, una ONG del barri que funciona amb mitjans molt minsos i amb l'actitud lloable dels herois.\nÉs increïble les coses que fan, com ho organitzen tot i les ganes que sempre tenen de treballar pels altres.\nEl darrer dia de curs vam celebrar una festa per agrair als nens la bona feina amb diplomes i mencions.\nAra durant l'estiu intentarem ajudar en el casal perquè la solidaritat no para al Poble Sec.\nEn la celebració del 25 d'Abril de l'any 2000 va haver una amenaça de bomba a la Plaça de Bous de València (coses que passen a la ciutat bruta i plana) i no vam poder veure per primera volta un concert dels JA T'HO DIRÉ en directe. Uns anys després van interrompre la seua carrera i semblava que mai no podriem tornar-nos a trobar.\nDoncs, dissabte passat, a la Sala 'La Mirona' de Salt vam acomplir un somni de fa molts i molts anys. Un somni que sempre em transporta a l'any 97 quan agafàvem el bus de les 7 del matí per anar a la UJI amb una càrrega de son considerable que calia combatre amb un walkman i 'Moviments Salvatges' de fons.\nGrans honors es mereix Sky que va fer un viatge llunyà des de La Plana Baixa a La Mirona i va gaudir moltíssim d'un concert especial. Fou un dia llarg que començà amb el bateig d'En Gigi i un dinar 'de barba' a Corbera i acabà de la millor manera amb Menorca de fons.\nPublicat per BEN a 8:43 a. m. 1 comentari:\nDiumenge 21 vam tornar a conquerir un cim en família. En aquest cas fou el Castell de Castro a Fondeguilla. La pujada s'enfila ràpidament a través de les Penyes de Carlos, el Mirador, la Font de la Penyeta i el Bosquet. Existeixen uns quants llocs durant aquesta ascensió que et fan pensar en indrets espesos i racons amagats de Navarra o el País Basc. Les carrasques t'acompanyen fins la darrera pujada on s'observa a la dreta la Nevera, mentre ja pots tocar l'objectiu.\nUn cop a dalt, la vista és magnífica. Tota la Plana i el Camp de Morvedre es troben als teus peus. Llàstima no tenir al costat al Tordo per l'il.luminar-nos amb el seu coneixement del terme.\nPublicat per BEN a 8:09 a. m. Cap comentari:\nLa Artejuela és un llogaret al costat de Montanejos en la comarca de l'Alt Millars. Es troba arrapada al vessant sud d'una muntanya que la protegeix del dur vent del nord procedent de Terol. Dimecres Sant vam arribar passant per noms mítics de la geografia valenciana com Caudiel i Montán i el port d'Arenós complicat per les curves. Pocs llocs els he trobat tan aïllats, allunyats de tot i de tots.\nL'objectiu de la nostra visita era fer una bona Calçotada amb el Mag d'Algemesí, el Turc del Clot i el Romàntic de la Sequieta del Roig. Una xicoteta excursió després del dinar ens va mostrar la meravella del paisatge i l'obstinada voluntat de la gent que segueix allà recuperant les cases i donant vida al poblet. La pluja ens va trobar cap al tard, acomiadant-nos mentre buscàvem la mar camí d'Onda i la civilització.\nPublicat per BEN a 9:51 a. m. Cap comentari:\nEl dia 31 a la tarda vam fer la cursa de 10 quilòmetres amb millor temps des de juliol del 2008. Fou la Cursa dels Nassos i el temps va ser 45 min i 44 segons. La idea abans de la prova era baixar de 48 min, ja que amb 14.000 persones és difícil córrer. Durant el desenvolupament de la volta, vaig notar que anava ràpid encara que amb unes sensacions no massa bones. El recorregut pla i en algun moment de baixada afavoria una marca bona. A més a més el calaix de sortida també va ser el correcte.\nEl patiment es va centrar en els quilòmetres finals amb unes rectes infinites i enganyoses. Caldrà preparar-se bé per a Sant Antoni, a veure si podem fer alguna cosa de profit. \nPublicat per BEN a 1:19 p. m. Cap comentari:


El mercat d'intercanvi i venda d'objectes de segona mà ha arribat a les 19 parades — Ajuntament de Sant Fruitós de Bages\nEl mercat d'intercanvi i venda d'objectes de segona mà ha arribat a les 19 parades\nEl mercat d'intercanvi i venda d'objectes de segona mà ha arribat a les 19 parades Els actes de la Setmana Europea de Prevenció de Residus continuen durant la setmana amb molt bona participació https://www.santfruitos.cat/actualitat/noticies/el-mercat-dintercanvi-i-venda-dobjectes-de-segona-ma-ha-arribat-a-les-19-parades-1 https://www.santfruitos.cat/actualitat/noticies/el-mercat-dintercanvi-i-venda-dobjectes-de-segona-ma-ha-arribat-a-les-19-parades-1/@@download/image/2711141146_refesta-1.jpg.jpg\nEls actes de la Setmana Europea de Prevenció de Residus continuen durant la setmana amb molt bona participació\nEn el marc de la Setmana Europea de la Prevenció de Residus, dissabte passat al matí, es va celebrar a la plaça Alfred Figueras la Refesta amb el tercer mercat d’intercanvi i venda d’objectes de segona mà. Enguany hi va haver un total de 19 parades, 5 més que l’any passat i 10 més que fa dos anys, quan es va iniciar aquest projecte.\nEn paral•lel al mercat es van fer els tallers de manualitat, que van ser molt seguit per un públic familiar. També hi va haver una xerrada sobre cuina saludable i malbaratament a càrrec de la xef Ruth Magem, molt interessant i amb consells senzills però importants. Va demostrar que, a partir d’aquests consells, es pot arribar reduir la llista de la compra a la meitat, estalviar econòmicament, i generar menys residus. De la Refesta, destacar igualment la carpa de les AMPA i la Biblioteca amb l’intercanvi de contes i joguines que va ser molt seguit.


Gent d'Arbúcies, gent d'astúcies\nPàgina d'inici Reportatges Tricentenari\nLes guspires de la venjança\nRevivim la desconeguda victòria catalana del 1714\nArnau Cònsul (text), Àngel Casals (assessorament)\nComença el combat\nA les acaballes de l’any 1713, gran part del territori català estava ocupat pels exèrcits borbònics. Només Barcelona, sotmesa a un setge terrible des de feia sis mesos, Cardona i alguns nuclis aïllats resistien l’embat de les forces francoespanyoles. La resta del Principat ja tastava la repressió dels vencedors de la guerra de Successió, sobretot en forma de nous impostos i violències arbitràries. En aquest marc, el ministre de Finances i secretari d’estat d’Hisenda, Jean Orry, enviat especialment per Lluís XIV de França per controlar el seu nét Felip V, va decidir imposar una nova taxa: les quinzenades. Els borbònics necessitaven liquiditat de manera urgent per mantenir el cost de la guerra: calia pagar la ingent quantitat de soldats que, principalment, assetjaven la Ciutat Comtal, però que també perseguien i reprimien els alçaments arreu del país i, sobretot, assegurar la seva manutenció diària amb vista a l’hivern.\nOrry i l’intendent José Patiño, màxima autoritat de la Catalunya ocupada, van calcular quin era l’import total que tocava pagar als catalans, van fer una divisió per vegueries i van disposar que el pagament es convertís en una contribució regular. Més enllà de ser una quantitat desorbitada, el gran error dels borbònics va ser el mecanisme per a la recaptació: seria cada quinze dies; i els deutors sofririen tota mena de vexacions fins que paguessin.\n‘Via fora, lladres!’\nLa impossibilitat de pagar en metàl·lic va dur molts catalans a malvendre propietats i pertinences, o a endeutar-se. L’altra solució era abandonar-ho tot i anar-se’n a viure fora de pobles i ciutats, al camp o amagats en coves. Fins que va encendre’s la guspira de la revolta: primer, en forma de tímides protestes dels municipis; després, amb crits contra els recaptadors (“via fora, lladres!”), gairebé sempre resposts amb violència, i finalment, amb emboscades contra els soldats. Es fa difícil saber quina va ser la primera i com va acabar, però de manera simbòlica es pren la data del 4 de gener del 1714 com l’inici d’una rebel·lió pagesa que es va estendre “desde Puigcerdá hasta el mar, desde el río Ter al Ebro”, en paraules de Francesc de Castellví.\nNo es tracta, ni de bon tros, d’un alçament coordinat, sinó de la suma de moltes petites resistències que es resolien de la mateixa manera: amb una repressió ferotge. El que resulta evident és que, quan les notícies van córrer, unes insubordinacions van animar-ne d’altres i, malgrat que també s’acabaven sabent les brutalitats i els càstigs posteriors, pagesos d’arreu van preferir enfrontar-se als soldats francoespanyols que no pas abaixar el cap o fugir. Al capdavall, si no podien afrontar el pagament, l’abús militar també s’acabava produint, d’una manera o altra.\nPer tal de sofocar les revoltes, el duc de Popoli havia d’enviar reforços des de la fortalesa d’Hostalric cap a la plaça forta de Vic. I vist el mapa de la zona, les tropes només tenien dues opcions: la llarga era fer marrada i passar pel Congost, l’estreta vall que s’obre entre el Montseny i els cingles de Bertí, per caure a Centelles i, des d’allí, entrar a la Plana per Tona. El camí curt era aprofitar la vall d’Arbúcies i caure cap a Taradell, via Viladrau.\nAquesta circumstància va convertir la vila d’Arbúcies en lloc de pas habitual de tropes i exèrcits durant tota l’edat moderna. Només comptant l’últim quart del segle XVII, trobem nou allotjaments de soldats entre el gener del 1680 i el juliol del 1701. La majoria van tenir a veure amb la guerra dels Nou Anys, en què Lluís XIV va ocupar Catalunya en dues ocasions. A la mortaldat ocasionada pels mateixos conflictes, per tant, cal sumar-hi l’inconvenient que un, dos o tres regiments de soldats arribessin en qualsevol moment i, en virtut d’un privilegi reial en cas de guerra, obliguessin els habitants a acollir-los a casa i proporcionar-los sabó, pa, tabac, vi i el que fos de menester, començant per una cambra amb llit; mentre les autoritats corresponents buscaven gallines, moltons, porcs i mesures de farina a l’engròs per alimentar-los. Per tot plegat, l’odi contra els francesos havia crescut de feia molts anys, arreu del Principat.\nDescarrega't el PDF del reportatge\nMés informació: Revista Sàpiens núm. 140


â–·Llegir durant l'esplai ðŸ“Œ\nEstÃ¡s aquÃ: Inicio / Simat de Valldigna / Llegir durant l’esplai\nLlegir durant l’esplai\nLlegir durant lâ€™esplai\nEl CEIP Valldigna pretÃ©n impulsar la lectura entre els alumnes amb el Â«BibliopatiÂ»\nÂ«Un xiquet que llig es convertirÃ en un adult que pensaÂ». Eixe Ã©s el lema que sâ€™ha proposat el CEIP Valldigna des de fa dos anys. Per aixÃ², cada dimarts, dins del projecte Patis Actius, el centre pretÃ©n fomentar la lectura entre lâ€™alumnat durant lâ€™esplai mitjanÃ§ant el Â«BibliopatiÂ».\nA les 11:15 h, els xiquets i les xiquetes del CEIP Valldigna ixen al patÃ, com cada matÃ, perÃ², des de lâ€™any passat, els dimarts sÃ³n un poc mÃ©s especials que la resta de la setmana.\nQuan sâ€™obrin les portes del pati, dos alumnes de sisÃ© de primÃ ria, que es reparteixen els torns, trauen un carro amb diferents compartiments, on es troben repartits llibres classificats segons lâ€™edat. Els dos joves es passegen pel centre i els alumnes des dâ€™infantil fins a sisÃ© de primÃ ria sâ€™acosten per agafar un llibre i disfrutar de la lectura, ja siga sols o amb companyia, durant el temps que dura lâ€™esplai.\nLes Ãºniques normes del Â«BibliopatiÂ» sÃ³n haver acabat dâ€™esmorzar i tindre les mans netes i, aixÃ, sâ€™encarreguen de recordar-ho a cada alumne els dos encarregats de portar el carro.\nDes del centre, destaquen la bona acollida que ha tingut esta iniciativa entre els alumnes i, sobretot, la implicaciÃ³ dels xiquets i les xiquetes de sisÃ© de primÃ ria, que ho fan possible.


Igualada es prepara per la setmana de la Prevenció de Residus amb dos tallers gratuïts: un de reparació d’aparells elèctrics i un altre d’arranjaments de roba — Ajuntament d'Igualada\n31º max. / 15º min. 18/05/2022 05:27\nSou a: Inici / Noticies / Igualada es prepara per la setmana de la Prevenció de Residus amb dos tallers gratuïts: un de reparació d’aparells elèctrics i un altre d’arranjaments de roba\nIgualada es prepara per la setmana de la Prevenció de Residus amb dos tallers gratuïts: un de reparació d’aparells elèctrics i un altre d’arranjaments de roba\nEs tracta de dos serveis que ofereix la Diputació de Barcelona per arranjar i transformar peces de roba i per reparar objectes que no funcionen\nL’Ajuntament d’Igualada ofereix dos tallers gratuïts per a tothom per a fomentar la reparació i durabilitat de les coses en el marc de la Setmana de la Prevenció de Residus que se celebra del 20 al 28 de novembre. Així, el dimecres 17, de les 10 a les 13 hores, es podrà trobar al carrer de Vic, davant dels paradistes de fruita i verdura del Mercat de la Masuca dues furgonetes mòbils; la Didaltruck i la Reparatruck.\nA la Reparatruck s'ensenyarà als participants a reparar els seus artefactes espatllats per a evitar que acabin en les escombraries abans d'hora, generant residus. Els tècnics facilitaran als qui s'acostin amb els seus petits electrodomèstics, aparells informàtics i bicicletes avariades tant les eines necessàries per a tornar a posar-los en marxa com l'orientació i la formació per a fer-ho.\nLa generació de residus d’aparells elèctrics i electrònics (RAEE) creix any rere any i té un impacte ambiental important. Sovint contenen substàncies perilloses per al medi, que poden contaminar sòls i aigües subterrànies, i per a la salut de les persones, així com materials que són escassos a la natura i que tenen un alt valor econòmic. Per això, és important poder allargar la vida útil d’aquests aparells tant com sigui possible, i al final de la vida útil portar-los als punts verds per gestionar-los correctament.\nD’altra banda, la Didaltruck, és un vehicle amb una costurera, les eines i els mitjans necessaris per poder portar a terme els arranjaments o les transformacions. L'objectiu és promoure la reparació i la reutilització, fomentant el canvi d'hàbits de consum per allargar la vida útil de la roba. Es podran reparar o reconvertir peces de roba amb l'ajuda dels mitjans i els coneixements que ofereix aquest servei mòbil.\nEl regidor de Sostenibilitat, Miquel Vives, ha explicat que “iniciatives com la Didaltruck i la Reparatruck ens ajuden a fomentar la prevenció de residus i la sensibilització ambiental, grans reptes de la nostra societat actual”. Els dos projectes compten amb el suport de l'Agència de Residus de Catalunya.\nPertany a: Entorn i via pública, Mercat municipal, Entorn Comunitari, Medi ambient


Ciutat TOTS __LERIDA__ AGRAMUNT ARBECA BELL - LLOC D'URGELL BELLPUIG CASTELLNOU DE SEANA CASTELLSERA CERVERA CLARAVALLS ELS PLANS DE SIO GRANYANELLA GRANYENA DE SEGARRA GUISSONA LA FULIOLA LLEIDA MALDA MOLLERUSSA PUIGGROS PUIGVERD D'AGRAMUNT RIBERA D'ONDARA SANT GUIM DE FREIXENET SANT MARTI DE MALDA SANT MARTI DE RIUCORB TARREGA TARRES TAULL TERMENS TORA TORNABOUS VERDU VILAGRASSA VILANOVA DE BELLPUIG __TARRAGONA__ LES PILES LLORAC ROCAFORT DE QUERALT SANTA COLOMA DE QUERALT SOLIVELLA VALLFOGONA DE RIUCORB VIMBODI\nTOTS __LERIDA__ AGRAMUNT ARBECA BELL - LLOC D'URGELL BELLPUIG CASTELLNOU DE SEANA CASTELLSERA CERVERA CLARAVALLS ELS PLANS DE SIO GRANYANELLA GRANYENA DE SEGARRA GUISSONA LA FULIOLA LLEIDA MALDA MOLLERUSSA PUIGGROS PUIGVERD D'AGRAMUNT RIBERA D'ONDARA SANT GUIM DE FREIXENET SANT MARTI DE MALDA SANT MARTI DE RIUCORB TARREGA TARRES TAULL TERMENS TORA TORNABOUS VERDU VILAGRASSA VILANOVA DE BELLPUIG __TARRAGONA__ LES PILES LLORAC ROCAFORT DE QUERALT SANTA COLOMA DE QUERALT SOLIVELLA VALLFOGONA DE RIUCORB VIMBODI\nTerreny rural - Castellsera (Castellserà)\nMagatzem - Tarrega (Rodalies de tarrega)\nCasa de Poble - Vallfogona de Riucorb (La vall del riu corb)\nMagatzem - Tarrega (TÀRREGA)\nCastell - Llorac (Conca de barberÀ)\nPis tipus dúplex - Tarrega (CENTRE)\nPis - Tarrega (FATIMA)\nAdossada - Guissona (Rodalies)\nFinca rústega - Malda (LURGELL) , Superfície Construïda 1m2, 946m2.\nPàrking - Tarrega (Col.legi sant josep) .\nFinca rústega - Tarrega (CLARAVALLS) , 5204m2.\nCasa de Poble - Malda (LURGELL) , Superfície Construïda 57m2.\nCasa de Poble - Verdu (LURGELL) , Superfície Construïda 135m2, 3 Habitacions, 1 Banys.\nPis - La Fuliola (FULIOLA) , Superfície Construïda 89m2, 3 Habitacions, 1 Banys.\n19.900 € - 30%\nCasa Solar - Els Plans de Sio (SEGARRA) , Superfície Construïda 57m2, 109m2.\nFinca rústega - Claravalls (Horts) , 10286m2.\nTerreny rural - Castellsera (Castellserà) , 6000m2.\nTerreny rural - Tarrega (A 10 km de tarrega) , 25827m2.\nParcel.la - Les Piles (La conca de barberÀ) , 796m2.\n29.800 € - 35%\nParcel.la - Santa Coloma de Queralt (POBLE) , 136m2.


S'inicia la negociació del nou conveni col·lectiu del sector amb postures enfrontades entre els sindicats i els empresaris\n2 min. Palma 22/01/2019 13:13\n651x366 Les patronals del petit comerç destaquen que es troben en una situació complicada. / FRANCESC MELCION Les patronals del petit comerç destaquen que es troben en una situació complicada. / FRANCESC MELCION\nAquest dimarts es constitueix la mesa de negociació del sector del comerç de les Illes Balears amb postures enfrontades entre la patronal i els sindicats sobre la possible pujada salarial, ja que, mentre els treballadors consideren la possibilitat de reclamar una pujada percentual salarial de dos dígits, els empresaris creuen que s'ha d'actuar amb moderació. La negociació afecta prop de 60.000 treballadors.\nFons sindicals asseguren que es demanarà una pujada pròxima al 10%, si es negocia un conveni de tres anys, per tal de compensar la pèrdua de poder adquisitiu dels treballadors del petit comerç durant els darrers anys, tot i que encara s'han de posar d'acord les tres entitats més representatives dins el sector, UGT, CCOO i USO , sobre el percentatge que se sol·licitarà.\nEn canvi, Antoni Fuster, president de Pimeco, destaca que encara no coneix la forquilla en la qual se centrarà la negociació, però recorda que la situació del comerç és molt complicada en aquests moments a causa de la competència de les grans superfícies i de les vendes en línia .\nSobre les millores de les condicions dels treballadors que fan feina els festius, Fuster ha explicat que el cost d'obrir en diumenge i els dies de festa és una de les raons que no permet al petit comerç competir en aquest àmbit.\nPer la seva banda, Toni Gayà , president d' Afedeco , ha demanat moderació als sindicats en les seves reclamacions i ha destacat que el sector pràcticament encara no s'ha recuperat de la crisi i per això no pot assumir increments salarials molt elevats.


La Rogativa 2020 serà des de casa | comarquesnord\nUna gran recopilació d’imatges de rogatives dels anys anteriors agafarà el protagonisme en les xarxes socials\nTema: Coronavirus · Nota de premsa · Rogatives rotllos i primes · Tradicions\nLa ciutat de Morella tenia aquest cap de setmana una cita amb la seua patrona, la marededeu de Vallivana, en el seu santuari. L’Estat d’Alarma i confinament provocats per la covid-19 van obligar a l’Associació Mare de Déu de Vallivana i l’ajuntament de Morella a ajornar la Rogativa, com van anunciar el passat 7 d’abril. Així, aquest any 2020 la cita serà des de casa amb diferents activitats des dels balcons on la música de dolçaina i cants tradicionals posaran de manifest que morellanes i morellans estan de Rogativa.\nD’aquesta manera les activitats comencen el dissabte 2 de maig amb diana a càrrec dels gaiteros des de les seues cases a les 8.45 hores. A les 9.00 hores, quan tindria lloc l’eixida de la Rogativa, hi haurà volteig de campanes. Finalment, a les 20.05 hores, després dels aplaudiments, cançons de la Rogativa, també des dels balcons. El diumenge 3 de maig continuen els actes que recorden la Rogativa. Així, a les 18.00 hores hi haurà volteig de campanes, quan aquesta romeria arribaria a Morella. A les 20.05 hores, cants de la Rogativa amb respons dels difunts.\nLa rogativa a Vallivana, en una imatge de l’arxiu Pascual\nA més, des de l’Associació Mare de Déu de Vallivana inviten a la població a compartir en xarxes socials aquells moments especials d’altres rogatives amb el hashtag #RogativaDeVallivanaDesDeCasa per a commemorar el primer dissabte de maig, així com posar els seus gaiatos als balcons. També han recordat que cal seguir les recomanacions derivades de l’Estat d’Alarma i han recordat que cal esperar a que les condicions possibiliten realitzar la Rogativa.


El meu Concert per a piano i orquestra | Jordi Cervelló\nEl meu Concert per a piano i orquestra\nPublicat el 13 Novembre 2013 per jordicervellogarriga\nAquesta obra va ser escrita el 2009 i amb ella vaig voler retre homenatge al meu germà Enric, cinc anys més gran que jo i pianista excepcional en els seus anys de dedicació a l’instrument. L’obra està estructurada en tres moviments, com és habitual en un concert. En aquest cas es titulen Preludi, Scherzo-Cadenza i Allegro molto.\nPreludi és un moviment tranquil iniciat pel clarinet, que exposa el tema principal de quatre compassos. Aquest és respost per la flauta com a veu principal, en quatre compassos més, donant pas al començament del piano. El solista es mou dins d’un clima delicat i alhora misteriós. S’aniran afegint altres cèl·lules temàtiques i el discurs seguirà amb la mateixa atmosfera fins a un crescendo que conduirà a un forte de tota l’orquestra. A partir d’aquest punt la dinàmica s’anirà diluint per tornar al clima reflexiu que domina el moviment.\nEl segon moviment, Scherzo-Cadenza, és viu i lleuger. El caracteritza una mena de obstinat en compàs 6/8. Comença amb una cèl·lula temàtica de corxeres en picat a càrrec del clarinet, recollida més tard pel fagot. Entra el piano solista amb el mateix ritme i a partir d’aquest moment entrem en un joc de contrastos on el contrapunt apareix en moments concrets. El ritme puntejat passa a ser substituït per àmplies lligadures, per tal de donar expressivitat al moviment. Hi ha moments de força i contundència en què el piano i l’orquestra fan un pols de duresa rítmica. Amb una llarga i subtil escala del piano, de greu a agut i recolzada per un llarg pedal de l’orquestra, el moviment conclou de manera delicada i misteriosa. Sobtadament, apareix la cadenza del solista que s’inicia amb ràpides figuracions virtuosístiques, per sotmetre a continuació a un joc delicat en què es rememora la cèl·lula temàtica del Scherzo. De forma gairebé fantasmal acaba introduint el motiu principal de l’Allegro molto que segueix.\nAllegro molto és el moviment més complex del concert. El seu caràcter varia constantment entre un esperit burlesc i sobtats moments de misteri. Està compost de tres motius principals que s’alternen o dialoguen entre ells. El tempo és ràpid i agressiu moltes vegades. L’entrada del xilòfon donarà color en moments on el discurs és brillant. L’enfrontament entre piano i orquestra és constant, combinat amb moments de recolliment semblants al de l’Scherzo anterior. El color orquestral és molt important en aquest final, on domina un clima desenfadat i resolutiu, i en què la tècnica pianística és exigent i impulsiva.\nPodeu adquirir la partitura a través del web de l’Editorial Boileau: Concerto di Maggio\nLa partitura se puede adquirir a través de la Editorial Boileau: Concerto di Maggio


Bluebell Coffee: Un cafè sobre rodes d'allò més exclusiu | Gastronosfera\nInici > Actualitat > Bluebell Coffee: Un cafè sobre rodes d'allò més exclusiu\nLa cultura del cafè, del cafè ben fet, té el seu food truck. Originari del Bluebell Coffee de València, aquesta caravana vintage ofereix 'cafè de tercera generació'.\nLa gastronomia de carrer que està més de moda va sobre quatre rodes i en coquetones caravanes que porten al seu interior, a més d'un bon producte delicatesen, històries que les fan úniques i especials. Bé sigui pel seu menjar, per la seva estètica o per la seva filosofia són les autèntiques protagonistes del corrent street food que ja recorre mitja Espanya. Entre elles, es troba Bluebell Coffee, especialitzada en el conegut com a ‘cafè de tercera generació’ que compta amb una tradició que captiva els amants d'aquest cereal.\nL'essència de Bluebell té el seu origen als EUA, concretament a l'estat de Montana, i és que la seva propietària Marián Valero, experta barista, va tastar allí aquest cafè “definitiu” o de “tercera generació”, nom que respon a un moviment que pretén elevar el cultiu, producció i exquisidesa d'aquest cereal a cultures més properes a nosaltres. Des de llavors va tenir clara la idea i el vehicle amb el qual dur-la a terme, una Citroën Hy amb 42 anys d'antiguitat, xassís baix i que en la seva vida anterior es va utilitzar per vendre champagne per diverses fires i mercats francesos.\nA través de la seva caravana, pretén apropar la seva passió i la seva particular forma d'elaborar el cafè a la seva clientela. “S'ha de controlar tot el procés, des de la producció del gra fins al servei al client. Si alguna de les baules cedeix, es trenca tota la cadena i, arribats a aquest punt, gairebé és millor prendre's una aràbiga de qualsevol bar", afirma Marián. Aquest procés és tan meticulós que només un 10% del cultiu de tot un any és vàlid i seleccionat com a cafè de qualitat.\nPerò aquesta cafeteria mòbil té el seu origen en un local del barri valencià de Russafa, una de les set cafeteries que a Espanya mantenen els dogmes d'aquesta tercera onada del cafè i única a València. Allí treballa amb la seva joia més preuada, La Marzocco, una cafetera que Marian denomina com "el Ferrari dins de Bluebell Coffee”.\nAixò sí, per als seus desplaçaments utilitza una altra màquina exprés i un tipus de cafeteres especialitzades per oferir cafè filtrat (cafès molt rics d'origen africà i de sabors afruitats). No obstant això, i malgrat ser imprescindible comptar amb una bona maquinària per fer aquest tipus de cafès, també és necessària la figura del barista que és l'encarregat de tancar tot el procés en les condicions més òptimes.\nEll és el que té l'última paraula i el que converteix l'acte de manipular el gra en un ritual sense precedents. La manera de pesar-lo, de moldre'l, d'abocar l'aigua a la temperatura exacta… tot forma part d'una elaboració digna de reconeixement i que no es descura mai, ni tan sols en la caravana. Un últim consell: prendre'l sense sucre.\nI és que aquesta beguda canvia completament de sabor al paladar; no és amarg, és molt més suau i les seves propietats li aporten un toc de beguda refrescant que es pot combinar amb llet fresca. A més, forma un tàndem perfecte amb els dolços que la mateixa Marián prepara i que també es poden degustar sobre rodes: tartaletes de llimona, cookies casolanes i boletes de xocolata i coco veganes.\nLa nostra barista, a més de ser una enamorada del cafè, ho és també de les labors humanitàries que amb la producció d'aquest es duen a terme. Són moltes les famílies en països del tercer món que viuen d'això i al seu al voltant s'organitzen importants projectes de desenvolupament. I seguint aquesta línia de negoci just i responsable, observem altres detalls com els gots on la Marián serveix la seva beguda, que són biodegradables.\nSens dubte, Bluebell Coffee és una de les poques caravanes cafeteres que recorren la Península i que ofereixen la possibilitat de posar el fermall d'or a qualsevol festival o esdeveniment que s'ho valgui. El seu objectiu: crear una cultura del cafè al carrer i fer-la extensible allà on aparca les seves quatre rodes.


El MAB es fa major d'edat i accelera (Toni Garganté)\nLes pimes aconsegueixen cobrir les ampliacions amb sobredemanda per primer cop des del 2009\nEl segment d'empreses en expansió del Mercat Alternatiu Borsari (MAB) va tancar l'any passat amb un volum de negociació de 279 milions d'euros, cosa que va significar multiplicar per més de cinc vegades la xifra de l'any anterior. El nombre de títols contractats va superar els 87 milions, just el doble del 2012. Es van firmar 62.971 operacions, vuit vegades més que el 2012.\nAquests indicadors confirmen que el MAB pren cos i incrementa el seu negoci. El president d'aquest mercat, Antoni Giralt, va explicar: "Fins ara la crítica que es feia era que no es generava activitat. En canvi, l'any passat s'han tancat algunes ampliacions de capital fins i tot amb sobredemanda. Això els inversors ho veuen i es genera més interès".\nTot i això, es mostra prudent quan assegura: "Estem en el bon camí i som optimistes, però hem de tenir clar que encara trigarem a acabar de consolidar el mercat".\nTambé és veritat que les xifres de l'any passat queden una mica distorsionades per dues operacions que van destacar per sobre de la resta. Tot i descomptar Gowex i Carbures, els dos valors més contractats del 2013, la liquiditat de la resta d'empreses del MAB va millorar substancialment perquè el volum efectiu i de títols es va duplicar i va superar els 38 milions i 48 milions de títols, respectivament. El nombre d'operacions va arribar als 13.254, cosa que suposa 3,4 vegades més que l'any anterior.\nLa capitalització conjunta el 31 de desembre va sumar els 1,677 milions, cosa que va significar triplicar la del 2012. Un dels èxits més importants per a les empreses que cotitzen al MAB és precisament el finançament que van aconseguir l'any passat, que va arribar als 45 milions, un 12% per sobre dels nivells del 2012. Aquest finançament s'explica, en bona part, perquè els bancs mantenen tancada l'aixeta del crèdit.\nDes de la inauguració del mercat alternatiu, el juliol del 2009, les pimes han captat un total de 200 milions. Per exemple, durant l'any passat, la vintena d'empreses que participen en el MAB van protagonitzar 13 ampliacions de capital. Fins i tot hi ha hagut companyies que han plantejat més d'una ampliació. Són els casos de Carbures -que va plantejar tres operacions d'augment de recursos- i Eurona -dues-, segons les dades del MAB. Moltes d'aquestes ampliacions han despertat molt l'interès dels inversors, que ha forçat a fer successives operacions o a repartir entre els socis (prorrateig) els nous títols per satisfer la demanda.\nD'altra banda, l'any passat va iniciar la seva activitat el segment de Socimis (inversió immobiliària). Es van incorporar dues societats, Entrecampos Cuatro al novembre i Promociones, Renta i Mantenimiento (Promorent) al desembre. D'aquesta manera, el MAB amplia l'activitat en un sector deprimit, que a partir d'ara compta amb un tractament fiscal més favorable.


Cinc municipis impartiran cursos per obtenir el certificat d'acollida - Empordà\nCinc municipis impartiran cursos per obtenir el certificat d'acollida\nL'objectiu del Govern és que l'any vinent s'imparteixin a tots els municipis de més de 20.000 habitants i consells comarcals\nACN 21.10.2015 | 14:42\nSant Pere Pescador, Castelló d'Empúries, l'Escala, Roses i la Jonquera són els cinc municipis de l'Alt Empordà que s'han escollit per organitzar, al llarg de les properes setmanes, els cursos de formació per obtenir el Certificat d'Acollida per aquelles persones nouvingudes que ho necessitin, una iniciativa pionera a Catalunya. Per poder obtenir el certificat d'acollida cal acreditar la participació en tres mòduls de formació: un mòdul (A) de català i castellà amb un mínim de 90 hores de formació en cadascuna de les dues llengües oficials, un mòdul (B) sobre coneixements laborals amb una durada mínima de 15 hores i un tercer mòdul (C) sobre coneixement de la societat catalana i del seu marc jurídic d'un mínim de 15 hores.\nCatalunya va aprovar la llei d'acollida el 2010 i el certificat de primera acollida és un document jurídic d'utilitat en els processos d'estrangeria com l'arrelament social o l'accés a la nacionalitat. L'objectiu del Govern és que aquests cursos de formació s'estenguin l'any vinent a tots els municipis catalans de més de 20.000 habitants i als Consells Comarcals, que, com el de l'Alt Empordà, escollirà les localitats on s'impartiran.\nLa formació es considerarà realitzada quan s´acrediti l´assistència al 75 per cent de les hores de cadascun dels tres mòduls o el seu aprofitament.\nEl curs d'acollida al municipi de Sant Pere Pescador va començar aquest passat dilluns amb la participació de 28 alumnes. Durant el propers dos mesos el Consell Comarcal organitzarà la formació dels mòduls B i C en tres municipis més de la comarca (Castelló d'Empúries, l'Escala i Roses), i també està prevista la seva celebració a La Jonquera, en una data encara per determinar. El mòduls A l'ofereix el Centre de Normalització Lingüística (CNL) a partir de la seva oferta habitual de cursos de català.


juliol 2015 - CDMT\nHome » Archives for juliol 2015\nNovetats bibliogràfiques. Juliol 2015\nNovetats que han arribat durant el mes de juliol a la biblioteca del Museu Tèxtil: Llibres 100 contemporaryfashion designers Sumari Chinese silkslinia en blanc Sumari Drawing thethreads together Sumari Girona als ullsde les viatgeres Sumari Moda ética paraun futuro sostenible Sumari Otto secoli diarte tessile... Sumari Threads of beauty :a history of... Sense sumari Revistes [...]\ncmiralles2021-10-04T13:50:52+02:00Biblioteca|Comentaris tancats a Novetats bibliogràfiques. Juliol 2015\nLa Diputació de Barcelona farà obres de millora al CDMT\nDurant els primers dies de juny es va desprendre una de les pedres de revestiment de la cornisa de l'edifici del Centre. Per sort, vam detectar-ho abans de que caigués, i els bombers la van poder retirar. Aquest fet va posar en evidència l'existència d'un problema de degradació de tot el coronament de la façana, [...]\ncmiralles2016-07-25T18:03:18+02:00Fons patrimonial|Comentaris tancats a La Diputació de Barcelona farà obres de millora al CDMT\nNoves incorporacions al taller de restauració\nDurant el mes de juliol l'equip del taller de restauració compta amb el suport de Paula Rudilla i de Marc Plata. La primera, titulada per la Escuela Superior de Conservación y Restauración de Bienes Muebles de Madrid, va fer les pràctiques en restauració tèxtil al CDMT en la darrera promoció; ara participa en tasques de [...]\ncmiralles2016-07-25T18:07:21+02:00Restauració|Comentaris tancats a Noves incorporacions al taller de restauració\nNovetats bibliogràfiques. Juny 2015\nNovetats que han arribat durant el mes de juny a la biblioteca del Museu Tèxtil: Llibres La moda españolaen el Siglo de Oro Sumari Silk and cotton : textiles from the... Sumari Soieries : Le livred'échantillons d'un... Sumari Revistes Aramco World (Vol. 66 Núm. 3) Sense sumari Atelier Lainesd’Europe (Núm. 24) Sumari Noticiero Textil (Núm. [...]\ncmiralles2021-10-04T13:51:03+02:00Biblioteca|Comentaris tancats a Novetats bibliogràfiques. Juny 2015


Opinió Junts per Vilajuïga - Març 2020\nAprofitant aquest espai, el nostre grup de Junts x Vilajuïga voldria fer unes petites pinzellades sobre l’actualitat local.\nUn dels primers temes que volem comentar, és que no s’ha baixat l’IBI. El nostre grup va votar en contra de que l’actual equip de govern no baixés l’IBI en els pressupostos d’aquest any 2020. En la passada legislatura Assemblea X Vilajuïga, va estar insistint en què l’IBI no era la solució als problemes de finançament de l’Ajuntament i que hi havia altres maneres de buscar finançament. I quina ha estat la nostra sorpresa que quan ells estant governant , “d’aquestes altres maneres” no n’hem vist cap ; ja que han continuat mantenint l’impost de l’IBI – que ells mateixos els de l’ Assemblea x Vilajuïga, havien dit tantes i tantes vegades que es podia baixar- en una situació en què les arques municipals si que ho permeten ara.\nEn l’anterior legislatura, si que l’Ajuntament es va veure obligat a pujar-lo, per poder anivellar la situació financera de l’ens, per causes derivades d’una situació heretada; però a mesura que la situació es va anar normalitzant en els següents exercicis, l’anterior equip de govern si que va anar baixant l’IBI , i sempre intentant mantenir la proporció justa que permetés l’equilibri entre el que s’ingressava per aquest impost i que revertís en obres i millores en el poble. Això sempre es va tenir que dur a terme, evidentment sense el recolzament del grup d’AxV a l’oposició. I en aquest exercici en que AxV està governant a l’Ajuntament, no s’ha baixat ni una dècima.\nPer altra banda també hem vist en l’equip de govern una manca d’implicació en la sostenibilitat, hem trobat a faltar en els pressupostos aprovats una falta d’implicació en la implantació de bonificacions com es fan en altres ajuntaments,o bé en l’aplicació de mesures per pal·liar els efectes del canvi climàtic o partides destinades a inversions del propi ajuntament per afavorir l’autoconsum, el compostatge…\nS’ha iniciat recentment el desplegament de la fibra òptica al nostre municipi, una obre molt esperada i que ja nosaltres en l’anterior legislatura hi vàrem treballar intensament per fer-ne una realitat el més aviat possible ; però quina ha estat la nostra sorpresa al veure que ara no només una empresa n’assumirà el desplegament com estava previst inicialment; si no que ara una altra empresa, també n’ha començat el desplegament . La primera empresa va passar per les cases a demanar els normals permisos per poder penjar el cablejat a les façanes. Ara aquesta segona empresa no ha passat a demanar els pertinents permisos als propietaris. Molts veïns ens han fet arribar la seva inquietud sobre aquest tema, ens demanen perquè no els hi han demanat el permís i qui són aquesta gent. Creiem quedesde l’Ajuntament, el més lògic que podien haver fet per evitar aquest malestar entre els veïns ; hagués estat el fet d’avisar als veïns afectats, perquè tothom enténque a ningú li agrada trobar un senyor enfilat en una escala a la façana de casa seva sense saber ni qui és i què hi fa. Creiem que per part de l’Ajuntament hi ha hagut una manca de comunicació als veïns i una falta de transparència per el que fa al desplegament de la fibra òptica per part d’aquesta segona empresa.\nI per últim insistirem altra vegada en la manca de neteja en algunes zones del poble, tant per el que fa a la neteja dels carrers com per el que fa a les zones enjardinades i que dona una imatge de deixadesa en algunes zones del poble.


Álex Márquez optimista desprès de dos dies de test a Jerez - Fan Club Alex Marquez 73\nÁlex Márquez ha completat un productiu test de dos dies a Jerez per preparar la temporada 2022 de MotoGP. El pilot del LCR Honda CASTROL s’ha familiaritzat amb l’Honda del 2022 i ha pogut recopilar moltes dades sobre aquest nou prototip, sumant moltes voltes en aquesta darrera sessió oficial de proves de l’any.\nDesprés d’un bon final de temporada 2021, el pilot català ha aprofitat els dos dies a Andalusia per provar nombrosos ajustaments, configuracions i peces tant a la seva RC213v actual com a la moto del proper any. Ha realitzat un total de 75 voltes dijous i 56 més divendres, acabant desè a la taula de temps el segon dia baixant als 1’37.\n# 73 Alex Márquez (11° – 1’37.760)\n“Segon dia aquí a Jerez i hem provat algunes coses a la nostra motocicleta del 21 i també hem provat el nostre prototip amb algunes coses diferents. Avui ha estat un dia positiu provant diferents elements, però malauradament a meitat del dia, d’11.30 a 2.30, les condicions han estat realment complicades amb molt de vent. Vull agrair a l’equip per tota la feina que han fet en aquest test i durant tot l’any, ha estat un bon últim dia d’escola! Ara és el moment de descansar, el moment de que els nois estiguin amb les famílies. Tinc moltes ganes d’estar ja a Malàisia i espero que amb tota la informació que hem recopilat aquí, HRC pugui treballar bé durant l’hivern.”


Nova crema controlada a Olivella, aquest dijous de 9 a 19 hores — Ajuntament d'Olèrdola\n22:03 del 23 de maig de 2022\nNova crema controlada a Olivella, aquest dijous de 9 a 19 hores\nNova crema controlada a Olivella, aquest dijous de 9 a 19 hores Per la proximitat amb el municipi d'Olèrdola, des de l'Ajuntament s'avisa als veïns per evitar confusió http://www.olerdola.cat/news/nova-crema-controlada-a-olivella-aquest-dijous-de-9-a-19-hores http://www.olerdola.cat/news/nova-crema-controlada-a-olivella-aquest-dijous-de-9-a-19-hores/@@download/image/Cremes_2.jpg\nPer la proximitat amb el municipi d'Olèrdola, des de l'Ajuntament s'avisa als veïns per evitar confusió\nAuest dijous, 20 de novembre, els GRAF tenen previst realitzar una nova crema controlada a la urbanització de Mas Mestre, al terme municipal d'Olivella, a partir de les 9 del matí i fins les 7 de la tarda. Per la proximitat amb el municipi del lloc on es farà la crema anunciada pels bombers, des de l'Ajuntament d'Olèrdola s'avisa a tots els veïns i veïnes d'aquesta activitat per tal d'evitar que es pugui generar una situació de confusió.\nEls GRAF (Grup de Recolzament d'Actuacions Forestals) és un cos especialitzat dels Bombers de la Generalitat dirigit a la prevenció i a l'extinció dels incendis forestals. La seva feina consisteix en preparar el terreny per facilitar l'extinció a la resta de mitjans, en reduir el combustible existent als boscos i actuar en zones inaccesibles on no poden arribar els mitjans aeris o terrestres. Realitzen, entre d'altres tasques, cremes controlades o foc tècnic com el que s’ha programat a Olivella aquest dijous, útil per fer disminuir la biomassa excedent dels boscos. Un dels factors que es tenen en compte per a fer l’actuació són els antecedents històrics, a més de les condicions del bosc.


viurealspirineus/Albert Lijarcio 14:30 17/10/21\namb fira sant ermengol seu urgell\nParades de formatge artesà de la Fira de Sant Ermengol de la Seu d'Urgell / Albert Lijarcio\nLa Fira de Sant Ermengol ha tornat a omplir aquest cap de setmana els carrers del centre de la Seu d'Urgell, en una edició especial adaptada a l'actual context de pandèmia. El sol i les bones temperatures han animat al públic a assistir de forma multitudinària al certamen, que enguany ha situat totes les parades en espais exteriors.\n(Foto: Públic passejant pel carrer Major de la Seu d'Urgell on hi ha diverses parades de la Fira de Sant Ermengol / Albert Lijarcio)\nDe fet, la nova ubicació de les gairebé quaranta formatgeries del tot el Pirineu que hi participen ha agradat molt als visitants. Des de l'organització, conjuntament amb els paradistes, s'analitzarà si aquesta es vol mantenir de cara al futur. L'aixecament del gruix de les restriccions també ha fet possible s'oferissin degustacions, tot i que no hi ha hagut marge per muntar la logística dels habituals tiquets.\n(Foto: Un formatger tallant formatge a la seva parada i dos visitants de la Fira de Sant Ermengol de la Seu d'Urgell / Albert Lijarcio)


La ciutat d'Oviedo (Florida) estableix un formulari d'avaluació del seu gerent | ESTRATÈGIA LOCAL\nLa ciutat d'Oviedo (Florida) estableix un formulari d'avaluació del seu gerent\nEl govern de la ciutat d'Oviedo a Florida, que té 37.000 habitants, ha decidit publicar el formulari d'avaluació del seu gerent.\nAquest formulari, que té 83 preguntes concretes, l'han de respondre els regidors de l'ajuntament.\nEls regidors responen a preguntes sobre els següents temes:\n.- Suport i assitència tècnica al govern municipal en el seu rol d'elaboració de polítiques (15 preguntes)\n.- Administració interna; implementació de les polítiques del govern municipal, gestió financera, i gestió de personal (27 preguntes)\n.- Relacions externes; relacions amb els ciutadans i relacions amb d'altres institucions (12 preguntes)\n.- Actitut personal; en la comunicació interpersonal, en l'estil de direcció, i en la seva eficàcia laboral (23 preguntes)\nA banda els regidors han d'opinar lliurement sobre el gerent del seu ajuntament a partir de les següents preguntes:\n.- Quins han estat els assoliments més notables del gerent durant l'últim any?\n.- Quines qualitats del gerent l'han ajudat més a desenvolupar la seva tasca al darrer any?\n.- Creus que el gerent ha de continuar?\n.- Hi ha alguna cosa que desitjaria que el gerent fes diferent?\n.- En quins àmbits el gerent hauria de centrar-se en el proper any?\nVet aquí una demostració pràctica de que avaluar als teus col·laboradors i subordinats a l'administració pública és possible!\nPodeu descarregar el formulari en llengua anglesa aquí


A PEU: Caminant a poc a poc s'observa millor la vida: PER LA DISCAPACITAT: Macaco "Mensajes del agua"\nPER LA DISCAPACITAT: Macaco "Mensajes del agua"\nAquest Scene Mob s'ha realitzat per commemorar el 40è aniversari d'ECOM.\nEl seu objectiu és promoure la igualtat d'oportunitats de les persones amb discapacitat física, per això hem volgut recrear escenaris de la vida real (una escola, una pista esportiva, la terrassa d'un bar...) on interactuen amb normalitat persones amb i sense discapacitat. ECOM és un moviment associatiu, creat el 1971, que aglutina més de 175 associacions de persones amb discapacitat física de tot l'Estat espanyol (145 de les quals són de Catalunya).\nLa nostra raó de ser és afavorir l'enfortiment del moviment associatiu de la discapacitat física (oferint informació, assessorament, formació... a les entitats federades), així com representar i defensar els interessos de les persones amb discapacitat física i les entitats davant l'Administració Pública i en els diferents òrgans de participació. Així mateix, actuem en tots els àmbits socials (educació, transport, sanitat, laboral, lleure, esport...) per defensar l'exercici dels drets de les persones amb discapacitat física i afavorir la seva autonomia personal.\n28 d’octubre de 2011 a les 17:46


2020 - Pàgina 3 de 8 - Escola Sant Nicolau\n4 / juny\nEls alumnes de 4t d'EPRI han estat estudiant l'aparell digestiu i la millor manera d'assolir bé el recorregut dels aliments és la d'inventar-se una història que ho expliqui. […]\nProgramació informàtica a Primària\nEls alumnes de cicle superior de Primària han seguit fent projectes informàtics a través de la plataforma Scratch i els de 6è han començat a treballar la creació amb realitat virtual. […]\nCol·laborar a casa\nSaber fer les tasques de casa és quelcom que tots hem d'aprendre a fer i que hem de practicar. Aquests dies de confinament han estat una bona oportunitat pels nois i noies de 3r d'EPRI per aprendre a mantenir l'ordre […]\nPoemes visuals a Cultura i Valors Ètics\nLa poesia visual, que permet jugar amb la imatge i les paraules, és un excel·lent mitja per expressar sentiments, emocions i reflexions. Ha estat un bon recurs que alguns alumnes d'ESO han utilitzat per expressar-se. […]\nCiència, Literatura Sant Nicolau 0 Comentaris\nEl prolífic i exhaustiu autor Bill Bryson ens sorpèn ara amb un magnífic estudi sobre el cos humà, les malaties i els sistemes sanitaris. Un estudi amè, ple de curiositats i anècdotes que fan la lectura plaent i addictiva. […]


El comissariat davant, sobre, per a, amb, per o des del context | 3.3.4. «What if: Art on the Verge of Architecture and Design» (2000)\n3. Contextos discursius i artístics sobre el defora de la l'espai en blanc\nA la dècada dels noranta i durant els 2000, «la pràctica curatorial es tornarà performativa i oferirà un nou paradigma per a l’experimentalisme, nous formats d’acció cultural col·lectiva i més èmfasi en l’autoorganització dins del camp contemporani» (O’Neill, 2012, pàg. 118). Sorgiran diversos projectes que empraran el format expositiu com una oportunitat d’experimentació amb el mitjà per crear dinàmiques de comunicació entre la institució i el context en què s’insereix. És el cas de «What if: Art on the Verge of Architecture and Design» (2000), comissariada per Maria Lind i que tenia un display escollit per l’artista Liam Gillick. L’exposició analitzava els diversos usos de l’arquitectura i el disseny per part dels artistes contemporanis, alhora que es tractava d’analitzar críticament les ideologies que s’amaguen darrere de les formes socials, polítiques públiques construïdes mitjançant l’arquitectura, el disseny i els mitjans de comunicació. Per això se centrava en el terme d’escultura social, per situar l’art dels noranta i 2000 en dinàmiques contextuals que mostraven un interès i compromís amb la dimensió social, política i psicològica pròpia de tot context. Per això, «What if» proposava una sèrie de pràctiques que llançaven diverses preguntes sobre l’experiència de l’entorn construït, la història del disseny, la societat de consum, la invisibilitat dels col·lectius marginats en la vida de la ciutat, la identitat des de la cultura popular i l’art com un procés interactiu.\nSuggestion for the day, d’Apolonija Sustercic, en l’exposició «What if: Art on the Verge of Architecture and Design», Moderna Museet, Estocolm (2000)\nL’exposició mostrava l’obra al mateix temps que es plantejava com un fòrum en què es podien acollir debats, activitats i sessions crítiques sobre les dinàmiques constructives de la ciutat d’Estocolm, emplaçament del Moderna Museet, institució que acollia l’exposició.\nProjectes com «What if» consolidaven en aquest moment l’interès del comissariat pel context on s’emplaçaven els seus projectes i la necessitat d’experimentar amb el mitjà expositiu més enllà de l’espai galerístic, o espai en blanc. Això provocava una transformació del format expositiu cap a esdeveniments més discursius i pedagògics que ampliaven les temàtiques, així com els participants, ja que es van afegir a la llista d’artistes, pensadors, activistes, comissaris, col·lectius i espais independents. Anys més tard, aquesta mena de formats híbrids entre l’expositiu i el discursiu s’han reconegut com a part del denominat gir educatiu en el comissariat. No obstant això, el projecte «What if» també posa l’accent en la consideració del context específic de la ciutat en les seves dinàmiques, tant constructives com socials, a l’hora de concebre el marc comissarial des d’on articular les seves temàtiques.


El 27 d’octubre, els alumes de 2n de Batxillerat vam anar al Teatre Municipal per endinsar-nos dins una de les històries més populars i emocionants del teatre clàssic català: Terra baixa d’Àngel Guimerà.\nDes de la genial interpretació de Lluís Homar, vam viatjar a través dels quatre personatges principals: en Manelic, la Marta, en Sebastià i la Nuri dins d’una nova dimensió mai vista de l’obra. Varen ser setanta-cinc minuts que se’ns varen fer curts per la seva intensitat. Se’ns mostrava la història des d’una perspectiva totalment diferent a la coneguda, però que alhora ens proporcionava una visió més propera i entenedora del llibre que ens toca estudiar aquest any per selectivitat!\nNo penseu que per ser una obra que té cent vint anys ens queda lluny, no. Els temes són els de tota la vida: la possessió amorosa, la lluita de classes, l’enveja... En definitiva, les passions humanes.\nTota una experiència! Molt recomanable per a tots els públics!\nEl gust a la lectura - 2n primària


Des de l'any 1998, Justícia i Pau i el Centre d'Estudis Cristianisme i Justícia (Fundació Lluís Espinal), amb el suport de la Regidoria de Drets Civils de l'Ajuntament de Barcelona i el Departament de Governació i Relacions Institucionals de la Generalitat de Catalunya, organitzem un cicle permanent de conferències amb l'objectiu de donar a conèixer, debatre i reflexionar sobre problemàtiques que comporten vulneracions o dificultats per als drets humans arreu del món. A l'any 2015, s'incorpora al grup de treball Mans Unides.\nTotes les sessions tenen lloc a les 19 h, a la seu de Cristianisme i Justícia (C. Roger de Llúria, 13). L'entrada és lliure i no cal inscripció prèvia. Retransmissió en directe a www.cristianismeijusticia.net/en-directe\nSESSIONS DEL CURS 2016/2017\nRubén Sanchez Ruiz, psicòleg, agent d'igualtat i formador en matèria de violència masclista\nMireia Prats, reportera de TV3 i professora de periodisme a la Universitat de Blanquerna\nJosep Cabayol, president de Solidaritat i Comunicació (SICOM)\nFrancesc Romeu, periodista i professor de la Universitat Ramon Llull\nEn els últim anys, la majoria de països europeus han vist el creixement de forces polítiques de caràcter populista, caracteritzades per un frontal rebuig a la immigració, especialment la de fe islàmica, una visió euroescèptica i un fort nacionalisme d’Estat i identitari. En molts casos, aquestes forces polítiques han arribat a ocupar el Govern o altes magistratures, o bé a condicionar les polítiques públiques. Quines són les causes profundes d’aquest fenomen? Quina pot ser la seva evolució? Com pot condicionar el projecte de la Unió Europea? Quin impacte tindrà sobre les polítiques migratòries? Com s’ha de fer per frenar-lo? Per què no s’ha produït de moment aquest fenomen al nostre país?\nTomàs Molina, periodista i cap de meteorologia de Televisió de Catalunya\nSESSIONS DEL CURS 2015/2016\n• Marco Gordillo, coordinador de campanyes i treball en xarxa de Mans Unides.\n• Esther Vivas, periodista i investigadora en moviments socials i polítiques agrícoles i alimentàries.\nLes nacions tenen dret a existir, a ser reconegudes com a subjecte polític, a mantenir i desenvolupar la seva identitat, a la seva pròpia llengua i cultura, a autogovernar-se i a la seva lliure determinació. Aquests drets descansen en principis morals i són anteriors qualsevol norma jurídica. El dret internacional els ha reconèixer i, de fet, els ha reconegut parcialment. Però, sovint, les normes que els reconeixen són interpretades d’una manera molt restrictiva i manca una regulació que els garanteixi i reguli el seu exercici, en particular el dret a la lliure determinació.\n• Jaume Saura, adjunt general al síndic de greuges de Catalunya.\n• Quim Arrufat, politòleg i activista social, exdiputat al Parlament de Catalunya i director de relacions internacionals del CIEMEN. Membre de delegacions catalanes al Kurdistan.\n• Arcadi Oliveres, professor d’Economia Aplicada a la UAB, expresident de Justícia i Pau.\nMentre la ciutadania occidental no és capaç de renunciar als nivells de consum actuals, bona part dels habitants del planeta esperen anar acostant-se als nostres nivells de benestar material. Tot i així, el nostre nivell de producció i consum s’ha aconseguit al preu d’esgotar els recursos naturals i energètics, i trencar els equilibris ecològics de la Terra.Necessitem una societat que tingui com a objectiu recuperar l’equilibri amb la biosferai preservar així els drets ambientals.Podrem aturar el canvi climàtic? Quins són els principals reptes polítics a afrontar per fer-ho?Quines claus aporta la nova encíclica del Papa Francesc sobre l'ecologia al respecte?\n• Aida Vila, llicenciada en dret i responsable de Canvi Climàtic a Greenpeace Internacional.\n• Joan Carrera, sj, doctor en teologia, professor de moral fonamental i bioètica a la Facultat de Teologia de Catalunya.\n• Daniel Raventós, professor de la Facultat d’Economia i Empresa de la UB, editor de la revista Sin Permiso i president de la Xarxa Renda Bàsica.\n• Jaume Botey, professor d'història a la UAB, membre de l'equip de CiJ i membre del grup promotor de la ILP per la Renda Garantida Ciutadana.\nA la RDC es produeixin minerals com l'estany, tungstè, tàntal i or, presents en ordinadors, telèfons mòbils, cotxes, o joies. Som conscients que al consumir productes elaborats amb minerals provinents de zones en conflicte, estem alimentant la violència en detriment dels drets humans, de la pau i del desenvolupament? Quines actuacions són necessàries per exigir a les empreses proveir-se de forma responsable i que la producció i comercialització de productes tecnològics no alimenti conflictes armats?\n• Pep Mària, sj, doctor en economia i professor de l'Institut d'innovació social d'ESADE. Expert en empreses mineres i desenvolupament a l'Àfrica subsahariana.\n• Santiago Fisher, responsable de projectes de la Comissió Justícia i Pau de Bèlgica francòfona.\n• Carme Altayó, consultora experta en avaluació de projectes de cooperació i en la R.D. del Congo.\n• Rita Marzoa\n• Francesca Fritz-Prguda, representant de l’Alt Comissionat de les Nacions Unides per als Refugiats (ACNUR) a Espanya.\n• Rafael Vila Sanjuan\n• Jaume Flaquer, sj, doctor en estudis islàmics i cap de l'àrea teològica de Cristianisme i Justícia.\n• Antoni Segura, catedràtic d'Història Contemporània de la UB, director del Centre d'Estudis Històrics Internacionals.\n• Joan Roura\n• Itziar González, arquitecta, exregidora de l'Ajuntament de Barcelona i activista política.\n• Joan Buades, escriptor i investigador social a Alba Sud (recerca i comunicació per al desenvolupament).


Lab d’interacció | Hangar\nEl compromís d’Hangar amb el programari lliure, més enllà del fet que el centre basa tota la seva infraestructura informàtica en sistemes lliures, es reflecteix en els serveis següents oberts als artistes:\nDesenvolupament de maquinari\nHangar s’implica en el desenvolupament de maquinari a mida dels projectes artístics des d’un compromís amb el maquinari i programari lliure.\nA través del Laboratori d’Interacció, Hangar pot desenvolupar tota mena de maquinari per als projectes artístics que ho requereixin, incloent-hi desenvolupament de l’electrònica interna, programació i construcció de prototips. Alguns exemples d’aplicacions són: interacció en temps real, sincronitzacions, mecanismes, automatitzacions i controls remots.\nDes del Laboratori es desenvolupen, a més a més, un seguit d’eines lliures de drets, a la disposició dels projectes artístics que les puguin necessitar.\nDirigides a artistes que estan desenvolupant un projecte amb programari lliure i són coneixedores de les qüestions tècniques, però que puntualment necessiten suport per solucionar problemes, re-orientar el desenvolupament o conèixer alternatives.\nAquest servei necessita cita prèvia.


El mundo por montera – Festival TNT\nDs. 29 set. 19:30h Plaça Vella 1h 20' Gratuït\n‘El Mundo por Montera és el meu segon espectacle en solitari. Una crida d’atenció sarcàstica en format de sarsuela BUFA. Fet des d’Astúries i per al món. Un nou xou en què mostro el meu univers: un món tradicional, rural, excèntric però també, urbà, crític i tecnològic. La meva recerca és la veritable essència: un treball personal dut a l’escenari, una exposició sincera per discernir allò veritablement important d’allò banal i prescindible. Un espectacle on hi ha més folklore, més música popular i més riallada, tot això enfilat amb qualitat musical i vocal.\nLa bellesa que amaga la cultura d’un poble està en el seu folklore. La tradició, és una via d’expressió comuna a tots els éssers humans. El folklore és un ésser viu que s’estén per tota la faç de la terra, com un miceli, no entén de barreres físiques ni polítiques.\nVaig arribar a aquestes tres conclusions el 2008, després de 13 anys estudiant piano i tuba als conservatoris d’Oviedo i Barcelona. Vaig aprendre, com si d’una revelació es tractés, que l’art que un fa, ha d’estar connectat a tot el que van fer els nostres antics, perquè és la forma que estigui connectat tot el que fem els presents. Vaig arribar a la conclusió que som rusc gràcies a la música tradicional.’\nEspectacle en castellà i asturià\nCreació i interpretació: Rodrigo Cuevas\nSo: Jorge Irazábal o Marcos Suárez\nVestuari: Constantino Menéndez\nUna producció de El Cohete Internacional


Els vaguistes de Justícia protagonitzen una tancada que Socias fa desallotjar\n15 maig 2021 00:02\nMés de 70 funcionaris varen quedar unes dues hores dins la Gerència Territorial de Palma\nXavier Gispert Zegrí | 21 febrer 2008\nMés de 70 funcionaris de l'Administració de Justícia de Balears que estan en vaga des del 4 de febrer es tancaren ahir a l'edifici de la Gerència Territorial de Justícia de Palma, d'on foren desallotjats per la Policia Nacional espanyola per ordre del delegat del Govern, Ramon Socias. El portaveu de la plataforma sindical unitària, Andreu Bou, estava ahir indignat pel desallotjament, ja que la setmana passada representants sindicals es reuniren amb Socias, que els assegurà comprendre les seves demandes i els prometé ajudar-los a resoldre el conflicte amb el Ministeri.\nTots els dirigents sindicals coincidiren a dir que la decisió de tancar-se sorgí «espontàniament» entre els treballadors després que es desconvocassin les protestes que cada dia tenen lloc a Palma des que començà la vaga per l'increment salarial de 200 euros. Tanmateix, cal tenir en compte que arreu de l'Estat es protagonitzaren ahir tancaments, com ara a Oviedo (Astúries), on, igual que a Mallorca, els vaguistes es tancaren a la seva Gerència Territorial.\nTambé cal recordar que a final de la setmana passada tots els sindicats coincidiren a anunciar un «enduriment» i «radicalització» de les protestes si el ministre espanyol de Justícia, Mariano Fernández Bermejo, es mantenia en la seva posició «intransigent», tal com succeí a la mesa de negociació de dilluns a Madrid.\nAhir, els funcionaris s'aplegaren de mica en mica dins l'edifici, al costat de la Rambla de Palma, i quedaren unes dues hores a l'interior, durant les quals també passà el secretari general de CCOO a Balears, Josep Benedicto, per fer-los costat. Després de dues setmanes de vaga, el cansament dels funcionaris era evident, com es podia deduir per comentaris. Tanmateix, la majoria coincidia a apuntar que ara no és moment d'afluixar, sinó de continuar endavant i reforçar les protestes, animar els companys que continuen fent feina, els tradicionalment anomenats «esquirols».\nDesprés de dues hores tancats, quan els sindicats i responsables de l'edifici s'introduïren a una sala per negociar, un policia entrà i exigí que la gent sortís: «o ho féu per les bones, o us haurem d'anar traient un per un», advertí. Després d'una ràpida assemblea, els vaguistes s'assegueren al terra, la Policia pujà, s'endugué el portaveu de la plataforma i, després, començaren a desfilar la resta, custodiats pels agents.


L'Escola d'Art i Disseny de Reus, present al 'Temps de Flors' de Girona\nL'obra ret homenatge a l'escultura de Josep Maria Subirachs coneguda com L'arquitecte, que es troba en aquest indret, i al propi espai urbà.\nAlumnes del centre han creat una instal·lació anomenada Niu, localitzada en ple casc antic gironí\nL’Escola d’Art i Disseny de la Diputació a Reus participa, un any més, al certamen 'Girona, Temps de Flors', un esdeveniment cultural que atrau milers de visitants a la ciutat i que va inaugurar-se aquest passat cap de setmana. Es tracta d’una de les activitats amb més tradició del municipi, que enguany arriba a la 62a edició i que vesteix la ciutat amb extraordinaris muntatges florals i artístics. En aquesta ocasió, els alumnes de segon curs del Cicle d’Arquitectura Efímera han creat una instal·lació de que s’anomena Niu, localitzada en ple casc antic gironí, concretament a l’inici de les Escales de la Pera molt a prop de la catedral, just damunt de l’escultura de Josep Maria Subirachs coneguda com L’arquitecte. El muntatge ha rebut ja a milers des visitants des de dissabte passat, quan va obrir-se oficialment al públic.\nEl treball experimental s’ha realitzat a partir del vímet, un material natural que permet, a partir d’estructures espacials, la construcció d'un cistell o niu que ret homenatge a l’escultura que es troba en aquest indret i al propi espai urbà, on es troben les escales de pujades a la catedral.\nLa construcció es va realitzar la passada setmana i l’alumnat va comptar amb la col·laboració de brigades de l’Ajuntament de Girona, per enlairar l’estructura. La instal·lació es podrà veure fins al 21 de maig, juntament amb la resta de treballs que aquests dies inunden i acoloreixen els carrers de la capital gironina en el marc d’un esdeveniment cultural que atrau cada any milers de visitants.


És l’hora de passar a l’acció comunitària - Jordi Cartanyà\nDivendres, 26 de juliol de 2019 | 14:19h\nAra fa quinze dies que vam constituir el nou govern municipal de l’Ajuntament de Valls a partir d’un bon acord entre Esquerra-Compromís i Junts. Un dels principals canvis respecte l’anterior mandat és, i serà durant l’actual etapa fins el 2023, l’enfoc de les polítiques municipals adreçades a les persones, en tots els seus àmbits. Perquè Valls ha de ser una ciutat pensada per a tothom que hi vol viure i créixer com a ciutadà i professionalment, on hi trobin el seu lloc el comerciant que cada dia aixeca la persiana, l’emprenedor que obre una nova empresa, la gent gran que necessita els seus serveis, els pares i mares que volen qualitat educativa per als seus fills i filles, el jovent que cerca oportunitats... tothom.\nLa creació de la Regidoria d’Acció Comunitària, Participació Ciutadana i Igualtat respon precisament a aquesta voluntat de tenir en compte tothom. És una regidoria que he assumit personalment i que es fonamenta en dos eixos. D’una banda, tracta les polítiques destinades a la comunitat: tot el referent a millorar la vida de les persones, la convivència, la salut comunitària, l’àmbit relacional, la participació en la presa de decisions polítiques, i la millora de les condicions de vida de diversos col·lectius com els vulnerables, els infants, i la gent gran.\nD’altra banda, la regidoria té en compte la transversalitat: les polítiques d’igualtat i de participació ciutadana han de ser transversals en tots els àmbits de l’administració i de la societat. La incidència d’aquestes polítiques ens han de permetre tenir una societat millor, amb uns valors que incideixin clarament en el dia a dia. La igualtat s’ha d’aplicar en tots els àmbits relacionals, de treball, educatius i de la vida diària. Hem de ser exemple des de l’administració pública, per això implementem el Pla d’Igualtat treballat durant la passada legislatura i alhora hem de ser motors a la societat per contribuir a transformar-la.\nUna vegada definits els àmbits generals d’actuació, cal tenir en consideració els importants projectes que ha de dur a terme la regidoria en els propers quatre anys. Així doncs, per començar, la posada en marxa del nou Pla d’Inclusió i Cohesió Social (PLICS), una eina transversal que es treballa amb entitats, administració i ciutadania per desenvolupar projectes que permeten tenir una ciutat més cohesionada. Per exemple, podem parlar de l’experiència de l’anterior mandat en salut comunitària: l’escola de cuidadors, els tallers de medicació per a gent gran i els tallers de diabetis, entre d’altres activitats.\nUn altre projecte destacat serà el que fa referència a la pobresa energètica, seguint amb la tasca ja iniciada d’assessorament als ciutadans més vulnerables per aconseguir un estalvi energètic en les seves llars. I, alhora, farem guies per a tots els vallencs i les vallenques per tal d’empoderar-los davant de les companyies energètiques i evitar així els contractes abusius. En definitiva, cal donar eines a la ciutadania per fer front a aquests abusos dels grans oligopolis energètics.\nEl Casal Cívic de Ca Xapes és potser l’equipament més important que esperem estrenar aquest mandat a la ciutat. S’haurà de rehabilitar i posar en marxa l’edifici, i per tant cal fer una important feina de preparació i planificació perquè pugui donar resposta al col·lectiu de gent gran de Valls, format per més de 4.600 persones majors de 65 anys. Al mateix temps, Ca Xapes donarà servei a les entitats que necessiten espais de reunió i d’activitat. Aquest equipament públic ha de ser un autèntic motor ciutadà.\nEl Pla Integral de la Gent Gran serà, finalment, una darrera fita important de la regidoria. El pla ha de donar resposta a les necessitats que s’han expressat en els tallers i les reunions que s’han fet durant el procés de participació realitzat. Entre els mesos vinents de setembre i octubre, serà presentat i es posaran en marxa els eixos d’actuació redactats.\nDes de l’Ajuntament de Valls i amb regidories com la d’Acció Comunitària, Participació Ciutadana i Igualtat volem estar més a prop de tots els vallencs i totes les vallenques, escoltant i donant resposta a les seves necessitats per tal de millorar col·lectivament com a comunitat. Perquè la suma de moltes individualitats ens fa més forts i ens fa millors com a grup.


Signatura del contracte de restauració de l’orgue del Vendrell |\nSignatura del contracte de restauració de l’orgue del Vendrell\naaov / dissabte, 17 gener, 2009\nEl dissabte 17 de gener, a la sala de plens de l’ajuntament del Vendrell i amb la presència de les autoritats, es va formalitzar solemnament el contracte de restauració de l’orgue del Vendrell. Un ambiciós projecte que necessita l’indispensable recolzament de tota la societat civil. Totes les administracions han vist amb molt bons ulls aquesta iniciativa de l’Associació d’amics de l’orgue del Vendrell, de la Parròquia del S.Salvador i de la Comissió per la restauració de l’orgue del Vendrell i s’han compromès que en el seu moment ens donaran la seva ajuda institucional i econòmica.\nEn el mateix acte ja vàrem rebre mostres d’algunes entitats que es volen afegir en tot el procés d’organitzar concerts, exposicions, conferències, etc. Actes els quals la seva finalitat serà la recaptació de fons per fer realitat aquest projecte\nDissabte al migida es signava el contracte que permetrà restaurar l’orgue del Vendrell.Procés que permetrà recuperar el so autèntic d’un orgue d’aquestes dimensions, únic a Europa de les seves característiques i de la saga d’organistes que el van crear. Després de 231 anys des de la seva creació, un taller de Cuenca materialitzarà la reparació d’aquest preuat instrument barroc. En l’acte d’aquest dissabte a l’Ajuntament, es destacava la importància de conscienciar que és un “element molt nostre” i que s’ha aconseguit obrir una nova etapa.\nL’orgue deixarà l’església del Vendrell al setembre d’aquest any, per no tornar fins a finals del proper any, quan hagi passat per la costosa i laboriosa restauració, que estarà al voltant dels 500.000 euros.\nDissabte al migdia la sala de plens era l’escenari de la signatura del contracte de reparació, davant d’un nombrós públic vendrellenc que va voler participar d’aquest moment. El torn de parlaments l’encetava la Comissió per la Restauració de l’Orgue, creada a iniciativa dels Amics de l’Orgue per impulsar la restauració i oberta a tothom. En el que defineixen com a “nova etapa”, la Comissió organitzarà en els propers mesos concerts i conferències per crear sensibilització.\nTota l’atenció es centrava en el taller de Cuenca que durà a terme la restauració. L’orguener encarregat mostrava així el seu orgull per poder restaurar l’orgue amb prestigi arreu d’Europa.\nEl director del projecte també feia palès la internacionalitat de l’orguener que va construir aquest orgue l’any 1775.\nMossèn Barenys va centrar el seu discurs en agrair la tasca de tots els que hi estan col·laborant, fent una al·lusió directa al què ja s’ha anomenat “la joia del Vendrell”.\nL’alcalde del Vendrell va destacar el valor musical i sentimental de l’orgue, i l’esforç i voluntat de tots plegats per aconseguir un millor finançament.\nLes rúbriques de signatura del contracte tancaven aquest acte que donarà pas a la restauració de l’instrument. L’orgue es tornarà a escoltar a l’església del Vendrell la tardor del 2010; un dels principals problemes que pateix des de fa anys és la invasió de corcs al salme, que fa que l’instrument només rendeixi al 60 per cent de les seves possibilitats, així com problemes al moble i al mecanisme de distribució de l’aire. La restauració encara ressaltarà més la definició que ja té aquest orgue de peça única dins els orgues barrocs, construït pel prestigiós lutier suís Ludwig Scherrer.\nDiari Baix Penedès\nEl tres de vuit\nDiari AQUI Camp de Tarragona\nLa FURA: 23 al 29 de gener del 2009\nFIRMA DEL CONTRACTE RESTAURACIO ORGUE DEL VENDRELL\ndissabte, 17 gener, 2009 in Restauració.\n← I Reunió de la Comissió per la restauració de l’orgue del Vendrell\nII Reunió de la Comissió per la restauració de l’orgue del Vendrell →


Club d’Opinió a la Biblioteca d’Igualada – De Què Parlem? – Ràdio Nova (BCN)\n05/10/2009 Aitor Bernal Sociedad y Cultura 0\nLa Biblioteca reprèn el Club d’opinió parlant dels reptes de ser jove, la nova cançó i els canvis del món.\nPer segon any consecutiu la Biblioteca d’Igualada acollirà les conferències del Club d’Opinió, amb especialistes de reconegut prestigi que reflexionen sobre diversos temes d’actualitat. Les xerrades són obertes a tothom i començaran el dimecres, 14 d’octubre\nEls joves, la nova cançó i els canvis del món són els temes que centraran la segona edició del Club d’opinió a la Biblioteca Central d’Igualada, que es duran a terme durant el mes d’octubre. Aquest cicle està organitzat per l’Àrea de Cultura de la Diputació de Barcelona amb l’objectiu de promoure a les biblioteques la reflexió sobre temes d’actualitat amb especialistes de prestigi.\nAra, després de la bona acollida que van tenir, Diputació i Biblioteca posen damunt la taula nous temes de debat i reflexió. La primera conferència del Club d’opinió anirà a càrrec de l’advocada Gemma Calvet, que havia estat directora general de drogues del Govern Basc i actualment forma part del Comitè d’Ètica de la Policia de Catalunya i parlarà de les dificultats i reptes de ser jove. Tindrà lloc el dimecres, 14 d’octubre, a 2/4 de 8. El dimecres 21, a la mateixa hora, el periodista Jordi García-Soler farà un viatge al passat per recuperar el llegat de la Nova Cançó. Finalment, el club es tancarà el 28 d’octubre amb l’escriptor i periodista Antoni Puigverd, col•laborador habitual de La Vanguardia, que oferirà la conferència El desconcert del present: una reflexió sobre els canvis del món actual.\nEl Club d’opinió és un cicle de conferències sobre temes d’actualitat en què hi participen escriptors i col•laboradors dels mitjans de comunicació. En aquesta segona edició un total de 16 biblioteques acolliran 48 conferències sobre temes d’actualitat. A Igualada, la primera edició del Club d’opinió va tenir lloc la primavera passada.\nÚnete al Facebook del “De Què Parlem?” y participa en el programa.


Editorial, La Vocal de LIS La noia de la pluja\nInicio / Novela / La noia de la pluja\nSKU: 978-84-608-2297-4 Categoría: Novela\nUna història punyent i emotiva, d’una sensibilitat excepcional, que atrapa i es fa llegir. L’Albert és un jove advocat d’èxit; la seva feina l’entusiasma, la gaudeix amb plaer i la viu en cos i ànima. El món gira al seu voltant, sense ensurts. Però fa uns dies que quelcom el neguiteja, no dorm bé i té malsons. La noia que va veure sota la pluja tenia un aire familiar. Però no serà per una estranya noia sense importància que es capgiri el món perfecte de l’Albert. O sí? Pensar tant en algú que no sigui ell mateix és tota una novetat per ell.\nEn Joan, el seu millor amic, intenta una vegada i una altra que l’oblidi:\n«Fem un tracte, jo me la trec del cap i tu m’expliques perquè vols que ho faci tan desesperadament.»\nPerò ja és tard. Pel cap de l’Albert ja només passa saber qui és la noia de la pluja.\nAquest llibre té el poder de fer sortir de les seves pàgines cadascuna de les paraules impreses. Està ple d’emocions, olors, llàgrimes, amor, ràbia, dolor, tot un ventall de sentiments que no deixen indiferent a ningú.\nEl lector hauria de llegir molt a poc a poc, gaudint de la lectura pàgina a pàgina, perquè tot té un final, i desitjaràs que aquest no arribi mai per poder seguir llegint.\nSé el primero en valorar “La noia de la pluja” Cancelar la respuesta


Què entenem per JClic?\nÉs un programa format per un grup d'aplicacions de tipus informàtic que serveixen per realitzar diferents activitats multimèdia, com per exemple: trencaclosques, exercicis per relacionar, mots encreuats, etc.\nAquesta activitat és utilitzada per educadors/es per tal de crear activitats interactives. També es trabllen diferenrts àrees del curriculum de les etapes d'educació infantl fins a educació secundària.\nAquest projecte està format per quatre aplicacions:\n-JClic applet: permet traslladar les activitats del JClic en una pàgina web.\n-JClic player: és un pograma independente en que una vegada instalat permet realitzar ctivitats des del disc dur de l'ordinador sense que sigui necessasri conectar-se a internet\n-JClic author: aquest eina de treball permet crear,editar i publicar les activitats d'una manera més senzilla, i més visual.\n-JClic reports:és un mòdul de recollida de dades i generació d'informes sobre els resultats de les activitats realitzades prèviament pels alumnes.\nPer a més informació aquí teniu un vìdeo on us ajudarà a utilitzar aquest programa:\nPublicado por Alícia, Blanca i Miriam en 10:33\nQue chulo ha quedado el blog!! :)


xarxes Archives - PIMETIC InformáticaPIMETIC Informática\n(Español) Google Now: el poco conocido e increíble asistente personal\nPosted on Jul 22, 2014 in bloc, cloud, xarxes\tby Jordi González Pons\t0 Comments\n(Español) Redes según su alcance (qué es una red – parte 2)\nPosted on Feb 17, 2014 in bloc, xarxes\tby Jordi González Pons\t0 Comments\n(Español) Entendamos qué es una red (parte 1)\nPosted on Dec 3, 2013 in bloc, xarxes\tby Jordi González Pons\t0 Comments\n(Español) ¿Amor u odio?\nPosted on Nov 22, 2013 in bloc, serveis, xarxes\tby Jordi González Pons\t0 Comments\n(Español) Cómo trabajar en un entorno virtual\nPosted on Nov 12, 2013 in bloc, pensaments, serveis\tby Jordi González Pons\t0 Comments\n(Español) Qué es el cloud computing\nPosted on Nov 5, 2013 in bloc, serveis, xarxes\tby Jordi González Pons\t0 Comments\nAtacs mundials contra WordPress i Joomla!\nEn aquests moments s’està produint un atac a nivell mundial contra instal·lacions de WordPress i Joomla. Segons els principals proveïdors del mercat, entre ells 1&1 (el nostre col·laborador). Sembla que una gran botnet a nivell mundial està intentant fer-se amb les credencials per accedir a les instal·lacions tant de WordPress com de Joomla.\nDe moment sembla ser que es tracta d’un atac semblant al produït en 2012. I sembla que s’ha iniciat a Mèxic.\nPosted on Apr 18, 2013 in bloc, serveis, xarxes\tby Jordi González Pons\t0 Comments